|  |
| --- |
| **UAB „VILNIAUS VANDENYS“****DARBUOTOJŲ SAUGOS IR SVEIKATOS, NULINĖS TOLERANCIJOS NELAIMINGIEMS ATSITIKIMAMS DARBE, POLITIKA** |
| **Tikslas** | Užtikrinti darbuotojams saugias ir sveikas darbo sąlygas jų darbo vietose, užkirsti kelią su darbu susijusioms darbuotojų traumoms bei profesiniams susirgimams ir suformuoti Bendrovėje visuotinę saugios ir sveikos aplinkos puoselėjimo kultūrą, įpareigojančią kiekvieną darbuotoją to siekti ir prie to prisidėti.  |
| **Taikymo sritis** | Valdybos nariai, visi bendrovės darbuotojai ir rangovai. |
| **Susiję teisės aktai**  | Lietuvos Respublikos Darbo kodeksas.Lietuvos Respublikos Darbuotojų saugos ir sveikatos įstatymas.Lietuvos Respublikos vyriausiojo Valstybinio darbo inspektoriaus teisės aktų, kuriais Valstybinė darbo inspekcija vadovaujasi, vykdant įstatymu nustatytas kontrolės funkcijas, ar vadovaujamasi tiriant įvykius darbe, profesinių ligų priežastis, avarijas bei vykdant kitas su inspekcijos veikla susietas funkcijas, sąvadas (<https://www.vdi.lt/PdfUploads/TA_SAVADAS_20180625.pdf>).[Procesų žemėlapyje](https://intranet.vv.lt/v/Lists/Papildomas%20dokument%20sraas) išvardinti vidaus teisės aktai.Bendrovės generalinio direktoriaus įsakymas dėl pareigų ir veiklos sričių pasiskirstymo. Bendrovės generalinio direktoriaus įsakymas dėl darbuotojų saugos ir sveikatos priemonių įgyvendinimo bendrovėje.UAB „Vilniaus vandenys“ padalinio vadovo pareigų, teisių bei atsakomybės darbuotojų saugos ir sveikatos srityje aprašymas.UAB „Vilniaus vandenys“ darbo tvarkos taisyklės.UAB „Vilniaus vandenys“ kolektyvinė sutartis.UAB „Vilniaus vandenys“ rizikų valdymo tvarkos aprašas.UAB „Vilniaus vandenys“ veiklos strategija 2020 – 2030.LST ISO 45001:2018 Darbuotojų saugos ir sveikatos vadybos sistema. Reikalavimai ir taikymo nurodymai.  |

**TURINYS**

[1. SPECIALIOSIOS SĄVOKOS IR SUTRUMPINIMAI 1](#_Toc123138912)

[2. BENDRIEJI REIKALAVIMAI 2](#_Toc123138913)

[3. PAGRINDINIAI POLITIKOS PRINCIPAI 3](#_Toc123138914)

[4. ATITIKIMAS DSS REIKALAVIMAMS 4](#_Toc123138915)

[5. POLITIKOS VERTINIMAS IR TOBULINIMAS 4](#_Toc123138916)

[6. PATIKIMI IR SAUGŪS PARTNERIAI 4](#_Toc123138917)

[7. POLITIKOS ĮGYVENDINIMAS 5](#_Toc123138918)

[8. BAIGIAMOSIOS NUOSTATOS 5](#_Toc123138919)

|  |
| --- |
| SPECIALIOSIOS SĄVOKOS IR SUTRUMPINIMAI |
| **Aukščiausioji vadovybė** | Bendrovės generalinis direktorius ir Bendrovės tarnybų direktoriai. |
| **Apsvaigimas** | Asmens psichikos būsena ar elgesio sutrikimas, kuriuos sukelia psichiką veikiančios medžiagos, išskyrus etilo alkoholį. |
| **Bendrovė** | UAB „Vilniaus vandenys“ (Darbdavys, darbdaviui atstovaujantis asmuo).  |
| **Darbuotojas** | Asmuo, pasirašęs darbo sutartį su Bendrove. |
| **DSS** | Darbuotojų sauga ir sveikata. |
| **DS skyrius** | Darbų saugos skyrius. |
| **Incidentas** | Su darbu susijęs įvykis, atliekant darbo funkcijas ar būnant darbo vietoje, dėl kurio darbuotojas galėjo patirti, bet nepatyrė žalos sveikatai arba dėl patirtos žalos sveikatai neprarado darbingumo. |
| **Neblaivumas** | Asmens būsena, kai iškvėptame ore, kraujyje ir kituose organizmo skysčiuose etilo alkoholio koncentracija darbo metu, nedarbo metu darbo vietoje bei Bendrovės teritorijoje yra didesnė nei 0,00 promilių. |
| **Nelaimingas atsitikimas**  | Įvykis darbe, įskaitant eismo įvykį, atliekant darbo funkcijas ar būnant darbo vietoje, dėl kurio darbuotojas patiria žalą sveikatai ir netenka darbingumo nors vienai dienai arba dėl kurio darbuotojas miršta, nustatyta tvarka ištirtas ir pripažintas nelaimingu atsitikimu darbe. |
| **Nulinė tolerancija**  | Absoliutus (arba besąlyginis) nepakantumas, bet kokiems darbuotojų saugos ir sveikatos pažeidimams Bendrovėje (darbuotojų saugos ir sveikatos instrukcijų, procesų, procedūrų ir kt. dokumentų reikalavimų nesilaikymui, sąmoningam pažeidimui). Nulinė tolerancija reiškia – kad to nedarau pats ir netoleruoju, jei taip besielgiantį matau savo kolegą. |
| **Organizacinė kultūra** | Darbuotojų elgsenos (kompetencijos), grindžiamos Bendrovės vertybėmis – atsakomybe, bendradarbiavimu, profesionalumu. |
| **Padalinio vadovas** | Struktūrinio padalinio vadovas, kuris įsakymu paskirtas Bendrovėje Darbdavio įgaliotu asmeniu, atsakingu už darbuotojų saugos ir sveikatos priemonių / reikalavimų įgyvendinimą / įgyvendinimo kontrolę, jiems pagal organizacinę struktūrą priskirtuose / pavaldžiuose padaliniuose, ir darbe vadovaujasi UAB „Vilniaus vandenys“ padalinio vadovo, pareigų, teisių bei atsakomybės darbuotojų saugos ir sveikatos srityje aprašymu. |
| **Politika** | UAB „Vilniaus vandenys“ darbuotojų saugos ir sveikatos, nulinės tolerancijos nelaimingiems atsitikimams darbe, politika. |
| **Rangovas** | Fizinis ar juridinis asmuo, vykdantis rangos darbus ir teikiantis paslaugas Bendrovės objektuose sudarytų sutarčių tarp jo ir Bendrovės pagrindu. |
| **Saugos kultūra** | Darbuotojų saugos ir sveikatos kultūra grindžiama asmenine atsakomybe už DSS reikalavimų vykdymą. |
| **Tiesioginis vadovas** | Vadovas, kuriam pagal organizacinę struktūrą ir pareigybės aprašymą yra suteikti įgaliojimai ir atsakomybė koordinuoti ir organizuoti Darbuotojo veiklą.  |

# BENDRIEJI REIKALAVIMAI

* 1. Politika yra susijusi su darbo santykiais bei DSS, ir yra įpareigojantis dokumentas visiems Bendrovės Darbuotojams.
	2. Politika skirta asmenine atsakomybe, įsitraukimu ir bendradarbiavimu grįstos visuotinės saugios ir sveikos aplinkos puoselėjimo kultūros formavimui ir Nulinės tolerancijos užtikrinimui: Nelaimingiems atsitikimams darbe, darbo pareigų (ypač Darbuotojų Neblaivumui ir/ ar Apsvaigimui), DSS pažeidimams.
	3. Nelaimingų atsitikimų darbe netoleravimas suprantamas kaip Bendrovės Organizacinės kultūros sudedamoji dalis, kuri paremta Darbuotojų suvokimu ir atsakomybe.
	4. Darbuotojai darbo aplinkoje / vietose privalo vadovautis taisykle: „Aš ATSAKINGAS ne tik už savo paties saugumą, bet ir už šalia dirbančių kolegų saugumą!”. Sveika ir saugi darbo aplinka yra kiekvieno Darbuotojo atsakomybė.
	5. Padalinių vadovai prisiima atsakomybę už savo struktūrinio padalinio DSS.
	6. Darbuotojams numatyta teisė – dirbti saugiai, atsisakyti dirbti, jeigu yra pavojus jo saugai ir sveikatai, taip pat atsisakyti dirbti tuos darbus, kuriuos saugiai atlikti nėra apmokytas, jeigu neįrengtos / neišduotos kolektyvinės apsaugos priemonės ar pats neaprūpintas reikiamomis asmeninėmis apsaugos priemonėmis. Pagrįstas Darbuotojo atsisakymas dirbti nelaikomas jo darbo pareigų pažeidimu.
	7. Politika taip pat perteikia dalį sutartinių įsipareigojimų, kuriuos Bendrovės Rangovai ir kiti verslo partneriai prisiima, pasirašydami sutartis darbams / paslaugoms, o jų vykdymas yra atitinkamai kontroliuojamas.
	8. Politikos tikslo vykdymą patvirtina Darbuotojų ir Rangovų įsipareigojimai bei veiksmai. Kiekvienas iš jų turi žinoti savo teises ir pareigas DSS srityje, vidinių ir išorinių teisės aktų reikalavimus ir taikyti juos savo darbo aplinkoje / vietose.

# PAGRINDINIAI POLITIKOS PRINCIPAI

* 1. Pagrindinis Bendrovės DSS principas, yra kiekvieno Bendrovės Darbuotojo saugos ir sveikatos užtikrinimas, Darbuotojų įsipareigojimas laikytis DSS reikalavimų bei įsitraukimas tobulinant saugias ir sveikas darbo sąlygas jų darbo vietose.
	2. **Darbuotojai privalo:**
		1. užtikrinti, visų jiems taikomų DSS ir kitų reikalavimų laikymąsi Bendrovėje;
		2. reaguoti į sveikatai kenksmingus ir pavojingus veiksnius bei pavojų keliančius atvejus ir apie tai informuoti savo Tiesioginį / Padalinio vadovą arba DS skyrių;
		3. pranešti DS skyriui apie 3.5.5. punkte nurodytus įvykius. Darbuotojams, žinojusiems apie tokį įvykį ir nepranešusiems apie šį faktą, arba Darbuotojams, trukdžiusiems atlikti tokių įvykių tyrimą, atsisakiusiems pateikti reikalingus informaciją ir dokumentus arba slėpusiems, pakeitusiems ar sunaikinusiems juos, taikoma drausminė ir kita Lietuvos Respublikos įstatymų nustatyta atsakomybė;
		4. prisiimti asmeninę atsakomybę už savo pačių sveikatą ir prisidėti prie saugios darbo aplinkos formavimo: dalintis informacija apie saugius darbo metodus, teikti pasiūlymus dėl saugių darbo metodų tobulinimo;
		5. bendradarbiauti užtikrinat saugias ir sveikas darbo sąlygas / vietas Bendrovėje;
		6. Bendrovės vidaus teisės aktų nustatyta tvarka susipažinti su Politika ir laikytis galiojančių vidaus bei išorės teisės aktų reikalavimų bei aktyviai dalyvauti juos įgyvendinant.
	3. **Padalinio vadovas privalo:**
		1. vadovaujamame padalinyje palaikyti tokią Organizacinę kultūrą, kuri skatintų pilnai realizuoti principą: „Aš ATSAKINGAS ne tik už savo paties saugumą, bet ir už šalia dirbančių kolegų saugumą!”;
		2. užtikrinti sklandų DSS sistemos veikimą, rodyti gerą pavyzdį ir komunikuoti Darbuotojams, kaip tai yra susiję su Darbuotojų gerove bei konsultuotis su Darbuotojais DSS klausimais;
		3. užtikrinti visų darbo procesų saugumą (keisti pavojingo darbo procesus į mažiau pavojingus ar nepavojingus), reaguojant į sveikatai kenksmingas ir pavojingas sąlygas, įgyvendinti prevencines priemones, skirtas Darbuotojų apsaugai nuo traumų ir profesinių ligų Bendrovėje;
		4. supažindinti su šia Politika padalinio Darbuotojus, įgyvendinti jos nuostatas ir užtikrinti, kad jam pavaldūs Darbuotojai susipažintų su šia Politika ir jos laikytųsi.
	4. **Aukščiausioji vadovybė demonstruodama lyderystę ir įsipareigojimus dėl DSS sistemos Bendrovėje privalo:**
		1. prisiimti atsakomybę ir būti atsakinga už su darbu susijusių traumų ir susirgimų (profesinių ligų) prevenciją, taip pat saugių ir sveikų darbo sąlygų užtikrinimą;
		2. užtikrinti, kad DSS reikalavimai būtų įtraukti į organizacijos veiklos procesus;
		3. užtikrinti, kad sukurta DSS sistema būtų įgyvendinama, prižiūrima ir gerinama;
		4. skatinti vadovaujančias pareigas užimančius asmenis, kad jie demonstruotų lyderystę savo atsakomybių srityse;
		5. užtikrinti, kad Darbuotojai, pranešę apie 3.5.5. punkte nurodytus įvykius, nebūtų patraukti atsakomybėn;
		6. užtikrinti 3.5.5. punkte nurodytų įvykių tyrimo nepriklausomumą ir reikiamą tyrėjų kompetenciją;
		7. kurti ir puoselėti Organizacinę kultūrą, kuri remiasi principu „Aš ATSAKINGAS ne tik už savo paties saugumą, bet ir už šalia dirbančių kolegų saugumą!”;
		8. apsaugoti Darbuotojus nuo neigiamų pasekmių pranešant apie Incidentus, pavojus, galimą riziką ir jos išvengimo galimybes;
		9. užtikrinti, kad veiktų Bendrovės procesuose įdiegtos Darbuotojų įsitraukimo / informavimo / konsultavimosi priemonės;
		10. konsultuoti ir konsultuotis su Darbuotojais DSS klausimais.
	5. **Bendrovė privalo:**
		1. vadovautis ir vykdyti Lietuvos Respublikos teisės aktų reikalavimus reglamentuojančius DSS.
		2. nustatyti kiekybinius ir kokybinius tikslus DSS saugos palaikymo ir stiprinimo srityje, nulinės DSS įvykių vizijos bei šių tikslų pasiekimo planus ir procedūrą;
		3. sudaryti tinkamas ir saugias darbo sąlygas, užtikrinti Darbuotojams socialines garantijas;
		4. identifikuoti ir vertinti profesinę riziką, numatyti rizikos veiksnių valdymo priemones;
		5. nustatyti procedūrą, skirtą užtikrinti, kad būtų pranešama apie Incidentus, Nelaimingus atsitikimus darbe, vos neįvykusius ir kitus pavojingus įvykius (toliau – Įvykiai), kad jie būtų užregistruoti, ištirti (nustatant esmines jų priežastis per 48 val.), išanalizuoti ir kad būtų imamasi būtinų prevencinių priemonių, kad toks Įvykis ateityje nebepasikartotų. DSS reikalavimų nesilaikymas laikomas vos neįvykusiu ir kitu pavojingu įvykiu;
		6. skatinti techninių naujovių taikymą, įrengiant darbo vietas, parenkant darbo bei apsaugos priemones, ir investuoti į gamybos procesų modernizavimą, diegiant pažangias technologijas, sukuriant saugią ir sveiką darbo aplinką;
		7. diegti mažiausiai Darbuotojų saugai ir sveikatai pavojingus darbo metodus, technologijas bei, esant galimybei, skaitmenizuoti procesus;
		8. vystyti Darbuotojų DSS kompetenciją, įgyvendinant mokymus, instruktavimą ir skatinant lyderystę visuose Bendrovės lygiuose bei nuolat kelti Darbuotojų kvalifikaciją bei gilinti jų žinias DSS srityje;
		9. įtraukti Darbuotojus į prioritetinių / privalomųjų DSS priemonių parinkimą siekiant efektyvinti jų darbą, užtikrinant saugias ir sveikas darbo sąlygas bei numatyti išteklius, reikalingus DSS sistemai palaikyti bei gerinti;
		10. atitikti Darbuotojų saugos ir sveikatos vadybos sistemai pagal standarto ISO 45001:2018 reikalavimus.

# ATITIKIMAS DSS REIKALAVIMAMS

* 1. DSS reikalavimams užtikrinti Bendrovėje įdiegta ir nuolat tobulinama procesiniu valdymu grindžiama sistema, apimanti: profesinės rizikos vertinimą, darbuotojų privalomuosius mokymus ir atestavimą, darbuotojų instruktavimą, darbuotojų sveikatos patikrinimą ir priežiūrą, aprūpinimą asmeninėmis ir kolektyvinėmis apsaugos priemonėmis organizavimą bei kitus su DSS susijusius procesus.
	2. Bendrovės veikloje prioritetas yra DSS. Kas metus numatomi ištekliai (biudžetas) prioritetinėms / privalomoms DSS priemonėms (rizikos faktorių darbo vietose nustatymui ir mažinimui, darbuotojų privalomam mokymui ir atestavimui, DSS reikalavimų užtikrinimui, apsaugos ir darbo priemonių, ir konsultavimui / kvalifikacijos kėlimui, sveiko psichologinio klimato kūrimui ir kt.).
	3. DS skyrius atsakingas už DSS srities efektyvumo ir įgyvendinimo stebėseną ir atitikimą Darbuotojų saugos ir sveikatos vadybos sistemai pagal standarto ISO 45001:2018 reikalavimus.

# POLITIKOS VERTINIMAS IR TOBULINIMAS

* 1. Įgyvendinant Politiką, Bendrovėje vykdoma jos stebėsena. Stebėseną atlieka: DS skyrius, Padalinių vadovai, Darbuotojai.
	2. Bendrovės valdybai, Aukščiausiajai vadovybei pateikiamos ataskaitos ir duomenys apie Incidentus, Įvykius darbe, DSS pažeidimus, kurie padeda įvertinti DSS būklę, Politikos efektyvumą ir priimti sprendimus DSS gerinimui.
	3. Naujų rizikų nustatymas, Techninių naujovių taikymo galimybės, Incidentų, Nelaimingų atsitikimų darbe tyrimų išvados bei analizės, yra pagrindas mokymuisi ir pokyčių inicijavimui.

# PATIKIMI IR SAUGŪS PARTNERIAI

* 1. Darbams / paslaugoms Bendrovės naudai siekiama pasirinkti tik patikimus ir socialiai atsakingus DSS srityje Rangovus, vykdančius Bendrovėje nustatytus DSS reikalavimus.
	2. Reikalaujama, kad Rangovai vadovautųsi / atsižvelgtų į Bendrovėje formuojamą asmeninės atsakomybės ir bendradarbiavimu grįstą Nulinės tolerancijos Politiką: Nelaimingiems atsitikimams darbe, DSS pažeidimams, Darbuotojų Neblaivumui ir / ar Apsvaigimui.
	3. Siekiama, kad visi Rangovų Darbuotojai, dirbantys Bendrovės objektuose, būtų kvalifikuoti (apmokyti), instruktuoti, aprūpinti tinkamomis asmeninėmis ir kolektyvinėmis apsaugos priemonėmis, naudotų patikimas ir saugias darbo priemones. Darbai privalo būti organizuojami vadovaujantis Lietuvos Respublikos darbuotojų saugos ir sveikatos įstatyme nustatytais DSS ir saugaus darbo principais.
	4. Bendrovėje organizuojama Rangovų vykdomų darbų kontrolė ir darbo vietų patikrinimai, kurių tikslas identifikuoti DSS pažeidimus ir juos kuo greičiau pašalinti.

# POLITIKOS ĮGYVENDINIMAS

* 1. Įgyvendindama Politiką Bendrovė sudaro Darbuotojams saugias ir sveikas darbo sąlygas.
	2. Bendrovės procesuose įdiegtos informavimo / pasiūlymų / pageidavimų priemonės, skirtos suteikti visiems Darbuotojams galimybes teikti pasiūlymus, pastebėjimus, rekomendacijas kaip tobulinti darbo procesus siekiant išvengti Incidentų, Nelaimingų atsitikimų darbe.
	3. Visi Bendrovės Darbuotojai pasirašytinai susipažįsta su Politika, laikosi Politikos nuostatų.
	4. Politika viešinama Bendrovės interneto svetainėje adresu [www.vv.lt](http://www.vv.lt) ir VIVA.
	5. Už tinkamą Politikos įgyvendinimą asmeniškai atsakingas kiekvienas Darbuotojas savo atliekamų funkcijų ir įgaliojimų ribose, o už Politikos įgyvendinimą, jos nuostatų laikymąsi ir vykdymą Bendrovėje – generalinis direktorius.

# BAIGIAMOSIOS NUOSTATOS

* 1. Politika įsigalioja nuo patvirtinimo Bendrovės valdyboje dienos.
	2. Politika turi būti peržiūrima Politikos 5 skyriuje nustatytais atvejais, bet ne rečiau kaip kartą per trejus metus ar pasikeitus reglamentavimui, turi būti atnaujinama.
	3. Politikos pakeitimus turi teisę inicijuoti Bendrovės valdyba, generalinis direktorius.
	4. Pasiūlymus dėl Politikos tikslinimo, keitimo ar paaiškinimo gali teikti valdymo ir priežiūros organai (jų nariai), Padalinių vadovai ir Bendrovės Darbuotojai.
	5. Politika tvirtinama ir keičiama valdybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_